
# Чеби алсаң, белеп ал!

(КИҢӘШ)

*Бер тәүлеклек чебиләрнең кайсы әтәч, кайсы тавык икәнен аерырга була. Моның өчен аның аягыннан эләктереп күтәрергә кирәк. Тавык чеби башын аска яшерә, әтәче өскә күтәрә.

*Чебешләрнең аппетитын да тикшерү комачауламый. Алар җим салуга игътибар итәргә, һич югы аның белән кызыксынырга тиеш. *Активлыгын тикшерү өчен, тартмага шакылдатып карарга була. Актив чебиләр шундук тавышка игътибар итә.


*Чебиләрне катыргы тартмада алып кайту яхшырак. Аның төбенә йомшак чүпрәк җәегез. 30х30 сантиметр үлчәмле тартмага 25-35 чебеш сыя. Температура 27-30 градус булырга тиеш. Шуннан югарырак булганда, чебиләр кыза, түбәнрәк төшкәндә, өшергә мөмкиннәр.

*Авыру чебинең күзгә ташланып торган билгесе: ул канатын сала һәм арт ягы юеш була.



Следите за самым важным и интересным в Telegram-каналеТатмедиа

## Нет комментариев
Чеби алсаң, белеп ал!